Pendanten til privilegiet fra 1082 udgjordes af privilegiet fra kejser [[Henrik 4., tysk-romersk kejser|Henrik 4.]], som han udstedte i [[1084]] på vegne af det [[tysk-romerske rige]]. Dybt begravet i [[Investiturstriden]] tillod han Venedig at handle i hele kejserriget, mens indbyggerne i kejserriget kun måtte handle indtil Venedig. Dermed havde byen opnået monopol på handelen i Adriaterhavet, for derfra måtte man kun bringe varer til Venedig, dvs. at byen gennemførte [[Stabelret]]. Stabel og omladning tvang de udenbys handlende til at indfinde sig i handelshusene, således at de "tysk" betegnede handlende fra kejserriget skulle bo i [[Fondaco dei Tedeschi]] – det tyske handelshus.
Historie Videnskab Humaniora